Tinning klar til challengetouren | Golf.dk - vi ses på golf.dk
Tinning klar til challengetouren 15. oktober 2012 - Sidst opdateret: 16. oktober 2012 kl. 11:02Af Henrik Søe
Crowne Plaza Challenge Tour
Royal Golf Club viste sig som en hård test mandag (Foto: Royal Golf Club) Fem spillere - heriblandt Steen Tinning - kæmpede sig i tungt regnvejr videre til ugens challengetour-turnering i København, da der mandag blev spillet kvalifikation i Royal Golf Club.
Tre svenskere, en nordmand og en rutineret dansker satte sig på de fem pladser til Crowne Plaza, da 60 spillere mandag spillede kvalifikation til Crowne Plaza Copenhagen Challenge, der indledes torsdag.
Danskerne var i overtal i feltet, men kun Steen Tinning var i stand til at spille sig til en starttid på torsdag. Royal Golf Club i kraftigt regnvejr voldte hovedparten af spillerne store problemer, men den rutinerede Tinning fik kæmpet sig rundt i 72 slag (+1), hvilket var nok til at sætte sig på en af de fem kvalifikationspladser.
- Jeg spillede virkelig godt. Jeg havde et par dårlige drives, men i de betingelser, må man næsten regne med det, fortalte Tinning bagefter.
- Det var uhyggeligt svære betingelser. Regnen lå så tungt over banen, at vi til tider havde svært ved at se bolden. Og de sidste huller spillede oven i købet i modvind, så det var virkelig en test.
De svære forhold kunne tydeligt aflæses på scores. Næsten 20 spillere måtte skrive under på scores over 80 slag.
Den svenske ECCO Tour-profil Jens Dantorp vandt kvalifikationen med en 69’er (-2) foran landsmanden Alexander Jacobsson, der var en enkelt under par. De to sidste spillere, der ligesom Tinning kom rundt i +1, var svenske Niclas Johansson og den unge nyprofessionelle nordmand Anders Engell.
Læs også Morten modstod MerionBjørn gav flyvende hollænder kamp til ...Tinning henter stor check Turnering Monday Qualifying Royal GC
Startdato: 15-10-2012Slutdato: 15-10-2012Følg med her Seneste nytMest læsteMest aktive